recursal/SuperWikiNEXT-32B huggingface dataset:
**লিলেট দুবে** (জন্ম ৭ সেপ্টেম্বর ১৯৫৩) একজন ভারতীয় অভিনেত্রী, যিনি থিয়েটার, দূরদর্শন ও হিন্দি ছায়াছবিতে কাজ করেছেন।

প্রথম জীবন
----------

পুনেতে এক সিন্ধি হিন্দু পরিবারে লিলেটের জন্ম। তার বাবা, গোবিন্দ কিসওয়ানি ভারতীয় রেলে কাজ করতেন। মা লীলা স্ত্রীরোগবিশারদ ছিলেন ও ভারতীয় সেনাবাহিনীতে কর্মরতা ছিলেন। তার বাবার ইচ্ছে ছিল মেয়েকে আধুনিক কোনো নাম দেওয়ার। তাই তিনি স্ত্রীর লীলা নামের নকল ফরাসি হিসেবে লিলেট নামটি রাখেন। উনি নামের মানে রাখতে চেয়েছিলেন *লিটল লীলা* বা ছোট লীলা। যদিও ছোটবেলায় এই নামের জন্য বন্ধুরা ঠাট্টা করত বলে লিলেটের নিজের কখনই এই নামটি পছন্দ ছিল না।

বাবার বদলির চাকরির কারণে তাকে ছোটবেলায় বিভিন্ন স্কুলে ভর্তি হতে হয়। তার মধ্যে ছিল দিল্লীর কারমেল কনভেন্ট ও পুনের সেন্ট মেরিজ স্কুল। দিল্লীর লেডি শ্রী রাম কলেজ থেকে লিলেট ইংরেজিতে স্নাতক হন। পরবর্তীকালে উনি ইংরেজি ও *মাস কমিউনিকেশন* নিয়ে স্নাতকোত্তর পরীক্ষায় পাশ করেন।

লিলেটরা তিন ভাইবোন। লিলেট সবচাইতে বড়। বোনের নাম লুশিন (রাশিয়ান বিমান ইলিউশিন থেকে নেওয়া নাম) ও ভাই পতঞ্জলি (হিন্দু যোগ দর্শনের একটি গুরুত্বপূর্ণ প্রামাণিক শাস্ত্রগ্রন্থ যোগসূত্র-এর সংকলকের নামে)। লুশিন, বিখ্যাত পণ্ডিত প্রদীপ দুবেকে বিবাহ করেছেন।

পেশা
----

লিলেট অনেক ছায়াছবিতে অভিনয় করেছেন। তার মধ্যে উল্লেখযোগ্য হল নাসিরুদ্দিন শাহ্-এর সঙ্গে মীরা নায়ারের *মনসুন ওয়েডিং*, শাহরুখ খান, প্রীতি জিনতা, সাইফ আলি খান ও জয়া বচ্চন-এর সঙ্গে *কাল হো না হো*, অমিতাভ বচ্চন-এর সঙ্গে *বাগবান*, মেয়ে নেহা দুবের সাথে *বো ব্যারাকস্‌ ফরএভার* এবং অক্ষয় কুমার ও দীপিকা পাড়ুকোন-এর সঙ্গে *হাউসফুল*।

ম্যাগি স্মিথ, জুডি ডেঞ্চ ও দেব পটেল-এর সঙ্গে ব্রিটিশ ছায়াছবি *দ্য বেস্ট এক্সটিক মেরিগোল্ড হোটেল* ও তার দ্বিতীয় ভাগে অভিনয় করেন লিলেট।

দূরদর্শন ও থিয়েটার অভিনেত্রী এবং পরিচালিকা রূপে উনি নাম করেছেন। উনি দিল্লীর ব্যারি জনের থিয়েটার অ্যাকশন গ্রুপের সঙ্গে যুক্ত।

ব্যক্তিগত জীবন
--------------

লিলেট দুবের স্বামী রবি দুবে তাজ মানসিংহ হোটেলের সবচাইতে কমবয়সী *জেনারেল ম্যানেজার* ছিলেন। পরে তিনি টাটা গ্রুপের কর্পোরেট কমিউনিকেশনের সিনিয়র ভাইস প্রেসিডেন্ট পদে উন্নীত হন। ২০০৪ সালে তিনি চাকরি ছাড়েন। ২০১৫ সালে অগ্ন্যাশয়ের ক্যান্সারে তার মৃত্যু হয়।

তাদের দুই মেয়ে, নেহা ও ইরা। দুই বোনই থিয়েটার, সিনেমা ও দূরদর্শনে পার্শচরিত্রে অভিনয় করেন।

তথ্যসূত্র
---------

1. 1 2 3  "Lillete's world"। The Hindu (Metro Plus)। ২০১১-১২-১৬।
2. 1 2 3 4  "Lillete Dubey: The drama of life"। The Times of India (Delhi Times)। ২০০২-০৫-২৬।
3. ↑  "Profiles : Snapping up life"। The Hindu (Metro Plus)। ২০০৮-০৭-০৭।
4. ↑  All the World is a Stage
5. ↑  "I am over-qualified for this medium"। The Indian Express। ১৯৯৯-১০-০১। ২০ ডিসেম্বর ২০১৩ তারিখে মূল থেকে আর্কাইভ করা।
6. ↑  "The drama of Barry John's life"। The Times of India (Delhi Times)। ২০০২-১১-২৩।
7. ↑  "Youngest-ever GM of Taj Mansingh dies at 60"। The Times of India। ২০১৫-০৫-১৩।
**ফ্রিজিয়া** (Frisia) উত্তর-পশ্চিম ইউরোপে উত্তর সাগরের তীরে অবস্থিত একটি ঐতিহাসিক অঞ্চল। এটি বর্তমান নেদারল্যান্ডসের অধিকাংশ এলাকা, জার্মানির উত্তর-পশ্চিমের কিছু অংশ এবং ফ্রিজীয় দ্বীপপুঞ্জ নিয়ে গঠিত ছিল। ফ্রিজীয় নামের একটি জার্মানীয় জাতি প্রাগৈতিহাসিক যুগে এই অঞ্চলে বাস করত এবং তাদের নামেই এই অঞ্চলের নামকরণ। ফ্রিজিয়ার ছিল নিজস্ব ভাষা ও সংস্কৃতি। এগুলি এখনও কিছু কিছু এলাকায়, যেমন নেদারল্যান্ডসের ফ্রিসলান্ড প্রদেশে ধরে রাখা হয়েছে। এই নিম্নভূমি অঞ্চলটি প্রায়ই সাগরের জোয়ারে প্লাবিত হত, এবং ফ্রিজীয়রা ঐতিহাসিকভাবে মনুষ্যনির্মিত মাটির ঢিবির উপর বসবাস করত।

খ্রিস্টীয় ১ম শতকে ফ্রিজিয়া ও রোমান সাম্রাজ্যের মধ্যে চুক্তি সম্পাদিত হয়। ৪৭৬ সালে রোমান সাম্রাজ্যের পতনের পর ফ্রিজিয়া কিছুকাল অ্যাঙ্গল ও স্যাক্সন নামের জার্মান জাতিদের অধীনে ছিল; ফ্রিজিয়া এই জাতি দুইটির গ্রেট ব্রিটেন দ্বীপে যাওয়ার পথে পড়েছিল। ফ্রিজীয় ভাষাতে এই অ্যাংলো-স্যাক্সন প্রভাব এখনও রয়ে গেছে। ৭৮৫ সালে ফ্রিজিয়াকে কারোলিঙ্গীয় সাম্রাজ্যের অন্তর্গত করে নেওয়া হয় এবং এলাকার অধিবাসীরা ধীরে ধীরে খ্রিস্টধর্মে ধর্মান্তরিত হতে শুরু করে। তবে ফ্রিজিয়া সাম্রাজ্যের অন্তর্ভুক্ত হলেও যথেষ্ট স্বায়ত্বশাসন বজায় রাখে। এর পরবর্তী শতাব্দীগুলিতে অঞ্চলটি তিনটি ভাগে ভাগ হয়ে যায়। পূর্ব ফ্রিজিয়া অঞ্চলটি মূলত গ্রোনিঙেন শহর থেকে পরিচালিত হত, এবং শহরটি উট্রেশ্‌টের বিশপের অধীন ছিল। পূর্ব প্রুশিয়ার একাংশ পরে প্রুশিয়ার অংশ করে নেওয়া হয়। পশ্চিম ফ্রিজিয়া হল্যান্ডের কাউন্টদের নিয়ন্ত্রণে চলে আসে, আর মধ্য ফ্রিজিয়া মোটামুটি স্বাধীন থাকে। মধ্যযুগে ফ্রিজিয়ার অধিবাসীদের স্বাধীন জীবনযাপনের জন্য অঞ্চলটি পরিচিত লাভ করে, কেন না সেসময় ইউরোপের বেশির ভাগ অংশে সামন্ততন্ত্র প্রচলিত ছিল।

১৬শ শতকের শুরুর দিকে ফ্রিজিয়ার বেশির ভাগ অংশ পবিত্র রোমান সম্রাট ৫ম চার্লসের অধীনে চলে আসে। তিনি আবার উত্তর-পশ্চিম ইউরোপে হাবসবুর্গ রাজবংশের স্পেনীয় সম্পত্তিগুলির সাথে ফ্রিজিয়াকে মিলিয়ে দেন। হাবসবুর্গ রাজবংশ প্রশাসনিক ভাষা হিসেবে ফ্রিজীয় ভাষার মর্যাদা বাতিল করে দেয়। ১৬শ শতকের বাকী সময় ধরে এখানে প্রোটেস্টান্ট সংস্কার সংঘটিত হয়। ফ্রিজীয়রা রোমান ক্যাথলিক স্পেনীয় হাবসবুর্গ শাসনের বিরুদ্ধে বিপ্লবে অংশ নেয়। ১৫৭৯ সালে ফ্রিজিয়া উট্রেশ্‌টের ইউনিয়নে যোগ দেয়, যা পরবর্তী ওলন্দাজ প্রজাতন্ত্রে পরিণত হয়।

বর্তমানে ফ্রিজীয়রা নেদারল্যান্ডসে বাস করলেও তারা সেখানকার একটি বিশিষ্ট সাংস্কৃতিক গোষ্ঠী। তাদের মুখের ফ্রিজীয় ভাষা একটি পশ্চিম জার্মানীয় ভাষা এবং ওলন্দাজ ভাষার চেয়ে ইংরেজি ভাষার সাথে এর বেশি মিল দেখতে পাওয়া যায়। ওলন্দাজ প্রজাতন্ত্রের অংশে পরিণত হবার পর ফ্রিজীয় সাহিত্য গড়ে তোলার অনেক চেষ্টা করা হলেও ১৯শ শতকের আগ পর্যন্ত এগুলিতে তেমন ফল হয়নি। আধুনিকায়নের বিরুদ্ধে ফ্রিজীয় সাহিত্য ও অন্যান্য ফ্রিজীয় সাংস্কৃতিক বৈশিষ্ট্য ধরে রাখার তাগিদে বিংশ শতাব্দীতে ফ্রিজীয় জাতীয়তাবাদের উত্থান ঘটে। বর্তমানে নেদারল্যান্ডসের ফ্রিসল্যান্ড অঞ্চলে ফ্রিজীয় সংস্কৃতির শক্ত অবস্থান লক্ষ্য করা যায়; সেখানে ফ্রিজীয় ভাষা একটি সরকারী ভাষা হিসেবে স্বীকৃত।

আরও দেখুন
---------

* ফ্রিজীয় জাতি
* ফ্রিজীয় ভাষা
* ফ্রিজীয় সাহিত্য
**মুন্ডা হকি স্টেডিয়াম** বা **রাঁচি হকি স্টেডিয়াম** হল ঝাড়খণ্ডের রাঁচিতে অবস্থিত একটি ফিল্ড হকি স্টেডিয়াম। এটি হকি ইন্ডিয়া লিগের ফ্র্যাঞ্চাইজি রাঁচি রয়সের হোম গ্রাউন্ড হিসেবে কাজ করে।

এটি রাঁচির নিকটে মোরাবাদিতে অবস্থিত এবং এর ধারণক্ষমতা প্রায় ৫,০০০ জন। হকি ইন্ডিয়া লিগের দল রাঁচি রাইনোসেরও এটি হোম গ্রাউন্ড ছিল।

প্রাথমিকভাবে এটি ১৯৯০ এর দশকে নির্মিত হয় এবং পরবর্তীতে সংস্কার করা হয়। এটিকে ভারতের নতুন এবং সেরা স্টেডিয়াম বলে বিশ্বাস করা হয়। ২০০৯ সালের ২১শে নভেম্বর থেকে ঝাড়খণ্ডে আয়োজিত ৩৪তম জাতীয় গেমসের পূর্বসূচী হিসাবে ঝাড়খণ্ডের তৎকালীন রাজ্যপাল কে শঙ্করনারায়ণন এটি উদ্বোধন করেছিলেন।

প্রায় ৭ কোটি টাকা ব্যয়ে স্টেডিয়ামটি তৈরি করা হয়েছে। এটিতে দিন এবং রাতের ম্যাচের জন্য একটি ফ্লাডলাইট সুবিধা, ইভেন্টগুলির সরাসরি সম্প্রচারের জন্য একটি বিশাল স্ক্রিন এবং একটি ইলেকট্রনিক স্কোর বোর্ড রয়েছে। অ্যাস্ট্রো টার্ফ জার্মানি থেকে আমদানি করা হয়েছে।

তথ্যসূত্র
---------

1. ↑  "Astroturf Hockey Stadium In Ranchi"। realtime.rediff.com। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্য ড্রিমার্স (চলচ্চিত্র) এর থিয়েটার মুক্তির পোস্টার
***দ্য ড্রিমার্‌স*** (ইংরেজি ভাষায়: The Dreamers) ব্রিটেন ও ফ্রান্সের যৌথ প্রযোজনায় নির্মীত নাট্য চলচ্চিত্র যা ২০০৩ সালে মুক্তি পায়। ছবিটির পরিচালক বেরনার্দো বেরতোলুচ্চি। এর চিত্রনাট্য লেখা হয়েছে Gilbert Adair এর উপন্যাস *দ্য হলি ইনোসেন্ট্‌স* অবলম্বনে। চিত্রনাট্য অবশ্য Adair নিজেই লিখেছেন। ভাই-বোনের মধ্যে খুব অন্তরঙ্গ সংসর্গ, নগ্নতা ও সামাজিক ট্যাবু হিসেবে বিবেচিত যৌন সম্পর্ক প্রদর্শনের জন্য যুক্তরাষ্ট্রে এর রেটিং ছিল *এনসি-১৭*। অবশ্য ইতালিতে এই একই ছবির রেটিং ছিল *ভিএম১৪*।

কাহিনিসূত্র
-----------

মার্কিন এক্সচেঞ্জ ছাত্র ম্যাথিউ ফরাসি ভাষা শেখার জন্য প্যারিসে আসে। আসার পর এ পর্যন্ত তার সাথে কারও বন্ধুত্ব হয়নি। সে সিনেমা, বিশেষত ক্লাসিক সিনেমার খুব ভক্ত। এই সুবাদে নিয়মিতই Cinémathèque Française এ যায়। এই থিয়েটারেই তার সাথে দুই ভাই-বোন থেও এবং ইসাবেল এর পরিচয় হয়। তাদের বন্ধুত্ব খুব দ্রুত গাঢ় হয়ে উঠে। একসময় সে থেও এবং ইসাবেল এর অতিরিক্ত অন্তরঙ্গ সম্পর্কের বিষয়টি টের পায়। এমনকি এই ভাই-বোন সম্পূর্ণ নগ্ন হয়ে এক বিছানায় রাত্রি যাপন করে। কিন্তু তাদের মধ্যে কোন রতিক্রিয়া চলেনি। একসময় ম্যাথিউ ও ইসাবেল এর মধ্যে যৌন সম্পর্ক গড়ে উঠে। ধীরে ধীরে ম্যাথিউ ভাই-বোন দুজনেরই প্রেমে পড়ে যায়। তারা সমাজ থেকে বিচ্ছিন্ন হয়ে বাসায় অন্তর্মুখী জীবন যাপন করতে থাকে। চলমান ছাত্র আন্দোলনকে এড়িয়ে চলে। কিন্তু একসময় বাস্তবতার মুখোমুখী হতে বাধ্য হয়। বাস্তবতা তাদের অন্তর্মুখী নিবিঢ় সম্পর্ক ভেঙে দেয়।

চরিত্রসমূহ
----------

* **মাইকেল পিট** - ম্যাথিউ
* **এভা গ্রিন** - ইসাবেল
* *লুইস গারেল* - থেও
**দিউ** ভারতের দমন ও দিউ রাজ্যের দিউ জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°৪২′ উত্তর ৭০°৫৯′ পূর্ব﻿ / ﻿২০.৭° উত্তর ৭০.৯৮° পূর্ব﻿ / 20.7; 70.98 । সমুদ্র সমতল হতে এর গড় উচ্চতা হল ০ মিটার (০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে দিউ শহরের জনসংখ্যা হল ২১,৫৭৬ জন। এর মধ্যে পুরুষ ৪৬%, এবং নারী ৫৪%।

এখানে সাক্ষরতার হার ৭৫%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে দিউ এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Diu"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৯, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৯, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের দমন ও দিউ রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
কোন ভেক্টর ত্রিমাত্রিক স্থানাঙ্ক ব্যবস্থার ধনাত্মক অক্ষ তিনটির সাথে যে কোণগুলো তৈরি করে স্থানাঙ্ক জ্যামিতিতে
তাদেরকে ভেক্টরটির দিক কোসাইন বলা হয়। একইভাবে বলা যায়, কোন একক ভেক্টরের দিক বরাবর একক ভেক্টরটির বেসিসের প্রতিটি উপাংশের ফল হলো এই দিক কোসাইনগুলো। এই কোসাইন দিগঙ্কগুলো হচ্ছে আমাদের জানা ঢালের ধারনার উচ্চতর মাত্রায় সম্প্রসারণ।

ত্রিমাত্রিক কার্তেসীয় স্থানাঙ্ক
--------------------------------

**R**3 স্থানে **v** ভেক্টর।
একক ভেক্টর **v**/|**v**| এর দিক কোসাইন এবং দিক কোণ
আরও তথ্যের জন্য দেখুন: কার্তেসীয় স্থানাংক ব্যবস্থা
যদি *R*3 ত্রিমাত্রিক ইউক্লিডীয় স্থানে **v** একটি ইউক্লিডীয় ভেক্টর হয় তাহলে আমরা পাব —

{\displaystyle \mathbf {v} =v\_{x}\mathbf {e} \_{x}+v\_{y}\mathbf {e} \_{y}+v\_{z}\mathbf {e} \_{z}}
এখানে **e***x*, **e***y* এবং **e***z* হচ্ছে আদর্শ বেসিস যাদেরকে কার্তেসীয় নোটেশনের মাধ্যমে প্রকাশ করা হয়েছে। অতএব দিক কোসাইনগুলো হবে —

{\displaystyle {\begin{alignedat}{2}\alpha &{}=\cos a={\frac {\mathbf {v} \cdot \mathbf {e} \_{x}}{\Vert \mathbf {v} \Vert }}&&{}={\frac {v\_{x}}{\sqrt {v\_{x}^{2}+v\_{y}^{2}+v\_{z}^{2}}}},\\\beta &{}=\cos b={\frac {\mathbf {v} \cdot \mathbf {e} \_{y}}{\Vert \mathbf {v} \Vert }}&&{}={\frac {v\_{y}}{\sqrt {v\_{x}^{2}+v\_{y}^{2}+v\_{z}^{2}}}},\\\gamma &{}=\cos c={\frac {\mathbf {v} \cdot \mathbf {e} \_{z}}{\Vert \mathbf {v} \Vert }}&&{}={\frac {v\_{z}}{\sqrt {v\_{x}^{2}+v\_{y}^{2}+v\_{z}^{2}}}}\end{alignedat}}}
প্রত্যেকটি সমীকরণকে বর্গ করে যোগ করলে হবে —

{\displaystyle \cos ^{2}a+\cos ^{2}b+\cos ^{2}c=\alpha ^{2}+\beta ^{2}+\gamma ^{2}=1}
এখানে *α*, *β* ও *γ* হলো দিক কোসাইন। আর **v**/|**v**| হচ্ছে একক ভেক্টরটির কার্তেসীয় স্থানাঙ্ক। *a*, *b* এবং *c* হলো **v** ভেক্টরের দিক কোণ।

*a*, *b* ও *c* দিক কোনগুলো সূক্ষ্মকোণ অথবা স্থূলকোণ হবে। যেমন: 0 ≤ *a* ≤ π, 0 ≤ *b* ≤ *π* এবং 0 ≤ *c* ≤ *π*। উপরন্তু দিক কোণগুলো **e***x*, **e***y* ও **e***z* একক বেসিস ভেক্টরগুলোর সাথে **v** ভেক্টরটির গঠিত কোণগুলোকেও নির্দেশ করে।

সাধারণ অর্থ
-----------

আরও সাধারণভাবে বলা যায়, দিক কোসাইন দুটি ভেক্টরের অন্তর্ভুক্ত কোণের কোসাইনকে নির্দেশ করে। অর্থোনর্মাল বেসিস ভেক্টরের একটি সেটকে অন্য আরেকটি সেটের শর্তাধীনে প্রকাশ করে এমন দিক কোসাইন ম্যাট্রিক্সসমূহ গঠন করতে দিক কোসাইনগুলোর প্রয়োজন হয়। অথবা পরিচিত একটি ভেক্টরকে ভিন্ন আরেকটি বেসিসের মাধ্যমে প্রকাশেও এর প্রয়োজন হতে পারে।

তথ্যসূত্র
---------

* Kay, D. C. (১৯৮৮)। *Tensor Calculus*। Schaum’s Outlines। McGraw Hill। পৃষ্ঠা 18–19। আইএসবিএন 0-07-033484-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Spiegel, M. R.; Lipschutz, S.; Spellman, D. (২০০৯)। *Vector analysis*। Schaum’s Outlines (2nd সংস্করণ)। McGraw Hill। পৃষ্ঠা 15, 25। আইএসবিএন 978-0-07-161545-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Tyldesley, J. R. (১৯৭৫)। *An introduction to tensor analysis for engineers and applied scientists*। Longman। পৃষ্ঠা 5। আইএসবিএন 0-582-44355-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Tang, K. T. (২০০৬)। *Mathematical Methods for Engineers and Scientists*। **2**। Springer। পৃষ্ঠা 13। আইএসবিএন 3-540-30268-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Direction Cosine"।
হাতল সহ কাগজের থলে
একটি **থলে** বা **ব্যাগ** (এছাড়াও আঞ্চলিকভাবে একটি **বস্তা** হিসাবে পরিচিত) একটি নমনীয় ধারক আকারের একটি সাধারণ সরঞ্জাম। থলের ব্যবহার নথিভুক্ত ইতিহাসের পূর্ববর্তী, প্রথম দিকের থলেগুলি প্রাণীর চামড়া, তুলা বা বোনা উদ্ভিদের তন্তুগুলির দৈর্ঘ্যের চেয়ে বেশি হতো না, প্রান্ত ভাঁজ করা ছিল এবং একই উপাদানের রশি দিয়ে সুরক্ষিত থাকতো। 

তাদের সরলতা সত্ত্বেও, থলেগুলি মানব সভ্যতার বিকাশের জন্য মৌলিক ছিল, কারণ তারা মানুষকে সহজে বেরি বা খাদ্যশস্যের মতো আলগা উপাদান সংগ্রহ করতে এবং সহজে হাতে বহন করার চেয়ে বেশি জিনিস পরিবহন করতে দেয়।  শব্দটির উৎপত্তি সম্ভবত নর্স শব্দ *ব্যাগি* থেকে,  পুনর্গঠিত প্রত্ন-ইন্দো-ইউরোপীয় বাক থেকে, তবে এটি ওয়েলশ বাইচ (লোড, বান্ডিল) এবং গ্রীক Τσιαντουλίτσα (*চান্দুলিচা*, বোঝা) এর সাথেও তুলনীয়।

সস্তা ব্যবহারের পরে পরিত্যাজ্য কাগজের থলে এবং প্লাস্টিকের শপিং ব্যাগগুলি ক্রেতাদের সুবিধা হিসাবে খুচরা ব্যবসায় খুব সাধারণ, এবং প্রায়শই দোকানি কর্তৃক বিনামূল্যে বা অল্প দামে সরবরাহ করা হয়। ক্রেতারা দোকানে ব্যবহার করার জন্য তাদের নিজস্ব বাজারের থলেও নিতে পারে, এগুলি সাধারণত টোট ব্যাগ বা শপার্স টোট নামে পরিচিত। যদিও, খ্রিস্টপূর্ব ২য় শতাব্দী থেকে প্রাচীন চীনে কাগজ মোড়ানো এবং প্যাডিংয়ের উদ্দেশ্যে ব্যবহার করা হয়েছিল,  চীনে কাগজের থলের প্রথম ব্যবহার (চায়ের স্বাদ সংরক্ষণের জন্য) পরবর্তী তাং রাজবংশের (৬১৮-৯০৭ খ্রিস্টাব্দ) সময় হয়েছিল।

ইতিহাস
------

 একটি পশমি থলে
থলে হাজার হাজার বছর ধরে প্রত্যয়িত হয়েছে এবং পুরুষ ও নারী উভয়ই ব্যবহার করে আসছে। প্রাচীন মিশরেও থলে প্রচলিত ছিল। অনেক মিশরীয় চিত্রলিপিতে পুরুষদের কোমরে থলে বাঁধা দেখা যায়। বাইবেলে থলির উল্লেখ আছে, বিশেষ করে জুডাস ইসক্যারিওটকে, তার ব্যক্তিগত জিনিসপত্র বহন করে থলেতে। ১৪ শতকে, পকেটমার এবং চোরদের থেকে সতর্ক, অনেক লোক তাদের টাকা বহন করার জন্য ড্রস্ট্রিং ব্যাগ ব্যবহার করত। এই ব্যাগগুলি কোমরের সাথে বেঁধে লম্বা রশির মাধ্যমে "কমকির" সাথে সংযুক্ত ছিল।

অস্ট্রেলীয় ডিলিব্যাগ হল একটি ঐতিহ্যবাহী অস্ট্রেলীয় আদিবাসী থলে যা সাধারণত উদ্ভিদের তন্তু দিয়ে বোনা হয়। ডিলিব্যাগগুলি মূলত নারীরা খাদ্য সংগ্রহ এবং পরিবহনের জন্য নকশা করা এবং ব্যবহার করে। এগুলো অস্ট্রেলিয়ার উত্তরাঞ্চলে সাধারণত পাওয়া যায়।

তথ্যসূত্র
---------

1. 1 2  Chenoune, Farid (২০০৫)। *Carried Away: All About Bags*। Vendome Press। আইএসবিএন 9780865651586।
2. ↑  "Språkrådet"। ৩০ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৬।
3. 1 2  Needham, Joseph (১৯৬৫)। *Science and Civilisation in China, Volume 4*। পৃষ্ঠা 122। আইএসবিএন 9780521058032।
4. ↑  "Dilly Bags"। *Western Australian Museum*। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২১।

বহিঃসংযোগ
---------

* উইকিঅভিধানে bag-এর আভিধানিক সংজ্ঞা পড়ুন।
* উইকিমিডিয়া কমন্সে থলে সম্পর্কিত মিডিয়া দেখুন।
**পাকিস্তানে পর্নোগ্রাফি** বেআইনি এবং এর জন্য বেশ কিছু আইনি বিধান রয়েছে। ২০১১ সালের নভেম্বর মাস থেকে পাকিস্তান সরকার ইন্টারনেটে পর্নোগ্রাফি বিষয়ক সমস্ত ওয়েবসাইট নিষিদ্ধ করে দিয়েছে। নিষিদ্ধ ওয়েবসাইটের তালিকা দিন দিন বৃদ্ধি পাচ্ছে।

ইতিহাস
------

২০১১ সালের সেপ্টেম্বর মাসে একজন পাকিস্তানি হ্যাকার দেশটির সুপ্রিম কোর্টের ওয়েবসাইট হ্যাক করে। তার ইচ্ছা ছিল পর্নোগ্রাফি বিষয়ক ওয়েবসাইট গুলো চিরতরে নিষিদ্ধ ঘোষণা করা এবং পাকিস্তানের যেকোন ভূখণ্ড থেকে যেন ঐ সমস্ত ওয়েবসাইটে প্রবেশ না করা যায় সেই জন্য প্রয়োজনীয় কারিগরী ব্যবস্থা গ্রহণের জন্য প্রধান বিচারপতির মনোযোগ আকর্ষণ করা। এরপরের মাসে ঐ একই হ্যাকার পাকিস্তান টেলিকমিউনিকেশন অথরিটি (পিটিএ) এর ওয়েবসাইট হ্যাক করেন। এক্ষেত্রেও তার উদ্দেশ্য ছিলো উক্ত দাবী আদায়ের জন্য কর্তৃপক্ষের দৃষ্টি আকর্ষণ করা।

২০১১ সালের নভেম্বর মাসে পিটিএ ঘোষণা করে যে পর্নোগ্রাফি বিষয়ক প্রায় ১ হাজারটি শীর্ষ ওয়েবসাইট বন্ধ করার বিষয়টি প্রক্রিয়াধীন রয়েছে। এরপর বিভিন্ন সময় পাকিস্তানে পর্নোগ্রাফির ওয়েবসাইট বন্ধ করে দেওয়া হয়। ২০১৬ সালে পাকিস্তান সরকার প্রায় ৪ লক্ষাধিক পর্নোগ্রাফির ওয়েবসাইট বন্ধ করার উদ্যোগ গ্রহণ করেন। ২০১২ সালের একটি রিপোর্টে দেখা যায় যে পাকিস্তানের বিভিন্ন অঞ্চলে লোকজন পর্নোগ্রাফির ডিভিডি ক্রয় করা শুরু করেছে। যেমন, করাচির রেইনবো সেন্টার, যেখানে পাকিস্তানের ভিডিও পাইরেসি ও তা বিতরণের সবচেয়ে বৃহত্তম  মার্কেট। অন্য একটি রিপোর্টে দেখা যায়, পাকিস্তান থেকে গুগলে সবচেয়ে বেশি প্রাপ্তবয়স্কদের কন্টেন্ট খোঁজা হয়ে থাকে।

শিশু পর্নোগ্রাফি
----------------

২০১২ সালের মার্চ মাসের হিসাবে, পাকিস্তানে শিশু পর্নোগ্রাফি বিষয়ক কোন ফৌজদারি আইন নেই, যদিও পাকিস্তানের শিশুরা মারাত্বক ভাবে পর্নোগ্রাফির শিকার হচ্ছিলো। পাকিস্তানের মানবধিকার বিষয়ক মন্ত্রণালয়ের সমর্থিত একটি প্রস্তাবিত আইন বাঁধার সম্মুখীন হয়। কারণ আইন ও বিচার মন্ত্রণালয়ের শরিয়া আইন পাকিস্তানি শিশুদের পরিপক্বতা নির্ধারণ করে। তারা বলে যে, পাকিস্তানি শিশুরা পশ্চিমা  শিশুদের তুলনায় দ্রুত পরিপক্ব হয়ে উঠে। তাই পাকিস্তানে কাউকে **শিশু** সঙ্গায়িত করার জন্য পশ্চিমা আইন অকার্যকর। এই অচলাবস্থা ২০০৯ সাল পর্যন্ত চলতে থাকে, যদিও  ২০১১ সালের জুন মাসে পাকিস্তান UNCRC এর শিশু বিক্রি, শিশু পতিতাবৃত্তি ও শিশু পর্নোগ্রাফি বিষয়ক ঐচ্ছিক প্রোটোকল অসমর্থন করেছিলো

আরও দেখুন
---------

* বাংলাদেশে পর্নোগ্রাফি
* তুরস্কে পর্নোগ্রাফি
* ফিলিপাইনে পর্নোগ্রাফি
* ভুটানে পর্নোগ্রাফি

তথ্যসূত্র
---------

1. ↑  Hacker defaces Supreme Court website, Express Tribune
2. ↑  Ban porn or else: Hacker penetrates PTA site
3. ↑  PTA approved: Over 1,000 porn sites blocked in Pakistan
4. ↑  "Objectionable content: ISPs ordered to block 400,000 pornographic websites"। *pakistanpressfoundation.org*। জানুয়ারি ২৬, ২০১৬।
5. ↑  Smutty DVD sales go up as porn sites go down
6. ↑  "Pakistan tops list of most porn-searching countries: Google"। জানুয়ারি ১৮, ২০১৫।
7. ↑  Crilly, Rob (৭ মার্চ ২০১২)। "Pakistan children 'grow up faster than others because of spicy food'"। Islamabad: The Telegraph। সংগ্রহের তারিখ ১৫ জুলাই ২০১২। For now, that means child sex abuse and pornography are not covered by Pakistan's criminal law.
TIS 820-2538 স্ট্যান্ডার্ড থেকে অফিসিয়াল বিন্যাস ডায়াগ্রাম
**থাই কেডম্যানি কীবোর্ড লেআউট** হলো থাই ভাষায় মুদ্রণ করার স্ট্যানডার্ড বা প্রমিত কীবোর্ড বিন্যাস। এটি ১৯২০ এর দশকে পুরানো সাত-সারি নকশা প্রতিস্থাপনের জন্য থাই টাইপরাইটারদের দ্বারা উদ্ভূত হয়েছিল এবং এটি ১৯৭০ এর দশক পর্যন্ত কেবল ঐতিহ্যবাহী লেআউট হিসাবে পরিচিত ছিল। '৭০এর পরে যখন এটির ডিজাইনার সওয়ানপ্র্যাসেট কেটমানির (থাই: สุวรรณประเสริฐ เกษมณี) এর নামে নামকরণ করা হয়েছিল। তিনি মূলত নতুন বিকল্প প্যাটাচোট লেআউট থেকে এটিকে আলাদা বিন্যাস দেন। ১৯৯৮ সালে কেডমেনি লেআউটটি থাই ইন্ডাস্ট্রিয়াল স্ট্যান্ডার্ড ৮২০-২৫৩১ হিসাবে অন্তর্ভুক্ত হয়েছিল, ১৯৯৯ সালে একটি হালনাগাদ (৮৩০-২৩৫৮) দিয়ে এবং বেশিরভাগ কম্পিউটার সিস্টেমে ডিফল্ট থাই ইনপুট পদ্ধতি হিসাবে ব্যবহৃত হয়।

তথ্যসূত্র
---------

1. ↑  Koanantakool, Thaweesak (১৯৯৩)। *The Keyboard Layouts and Input Method of the Thai Language*। *Proceedings of the Symposim on Natural Language Processing in Thailand 1993*। সংগ্রহের তারিখ ৯ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Thai Industrial Standards Institute (১৯৯৫)। *Thai Industrial Standard 820-2538: Layout of Thai character keys on computer keyboards* (থাই ভাষায়)। আইএসবিএন 974-607-416-4। সংগ্রহের তারিখ ৯ জানুয়ারি ২০১৮।
refer to caption ব্যাঙ্ককের প্যাটপং জেলার সুপার পুসি বারের বাইরে নিয়ন সাইন, যেখানে পিং পং শো রয়েছে৷
**পিং পং শো** হল মঞ্চ বিনোদনের একটি রূপ যা স্ট্রিপ ক্লাবগুলিতে সঞ্চালিত হয়। এটি এক ধরনের যৌন প্রদর্শনী যেখানে মহিলারা তাদের যোনি গহ্বর থেকে কোন বস্তুকে ধরে রাখতে, বের করে দিতে বা উড়িয়ে দিতে তাদের শ্রোণী পেশী ব্যবহার করে। পিং পং বলগুলি সর্বাধিক ব্যবহৃত বস্তু। অনুষ্ঠানটি দক্ষিণ-পূর্ব এশিয়ায় (বিশেষ করে ব্যাংকক, থাইল্যান্ড) বেশ কয়েক দশক ধরে জনপ্রিয় এবং এটি মূলত বিদেশী পর্যটকদের জন্য আয়োজন করা হয়। শোটি অনেক ক্ষেত্রে যৌন পর্যটনের সাথে যুক্ত এবং অভিনয়কারীদের সম্পর্কে মানবাধিকারের উদ্বেগ উত্থাপিত হয়েছে।

বর্ণনা
------

শোটি সাধারণত একটি মঞ্চ বা নাচের প্ল্যাটফর্মে সঞ্চালিত হয় এবং প্রায়শই একজন একক অভিনয়শিল্পী এর সাথে জড়িত থাকেন। সাধারণত তিনি তার পিঠে শুয়ে অভিনয় করেন, যদিও কিছু বৈচিত্র্য আনতে অভিনয়শিল্পী দাড়িয়েও করতে পারেন।  অভিনয়শিল্পী সাধারণত শুধুমাত্র একটি বিকিনি টপ বা ব্রা পরে থাকেন এবং তার গুপ্ত লোমগুলো কামানো থাকে। পারফরম্যান্সের অংশ হিসাবে বস্তুগুলো যোনিতে ঢোকানো হয় বা মঞ্চে আসার আগে প্রস্তুতির সময়। শ্রোণী পেশী ব্যবহার করে বস্তুগুলো বের করার বিকল্প হিসাবে, কখনও কখনও জিনিসগুলি হাত দিয়ে টেনে বের করা হয়।  শোটির প্রথমতম সংস্করণে পিং পং বল জড়িত ছিল, তবে অন্যান্য বৈচিত্র্যময় বস্তুগুলি তখন থেকেই পারফরম্যান্সে ব্যবহার করা হয়েছে। এর মধ্যে রয়েছে ডিম, কলা, লম্বা স্ট্রিং বা ফিতা, হুইসেল, শিং, কলম, সিগারেট, মোমবাতি, ডার্ট, স্পিনিং টপস, বোতল, আতশবাজি, রেজার ব্লেড এবং চপস্টিক। আরেকটি ক্রিয়াকলাপ হ'ল একটি বাটিতে গোল্ডফিশ ছুড়ে মারা, বা একটি বড় ব্যাঙকে ভিতরে ঠাসিয়া দেয়া, যাতে সে এটি কতক্ষণ রাখতে পারে। দর্শনার্থীদের একজন পুরুষ সদস্যকে একটি বেলুন ধরার জন্য প্ল্যাটফর্মে আনা হতে পারে, যখন এতে একটি ডার্ট ছোঁড়া হয়, অথবা অভিনয়শিল্পী প্রতিটি গ্রাহকের চেয়ারে বাঁধা বেলুনগুলিতে টেবিলের চারপাশে ছুড়ে মারতে পারে।  দর্শনার্থীদের অংশগ্রহণের আরেকটি উদাহরণ হল অভিনয়শিল্পী তার যোনিপথ বিয়ার দিয়ে ভরাট করেন, এটি একটি গ্লাসে বের করে দেন এবং যেকোন একজন দর্শনার্থীকে এটি পান করার জন্য আমন্ত্রণ জানানো হয়।

আরো দেখুন
---------

* ডঙ্কি শো
* লাওসে পতিতাবৃত্তি

তথ্যসূত্র
---------

1. ↑  Thomas M. Steinfatt (২০০২)। *Working at the Bar: Sex Work and Health Communication in Thailand*। Greenwood Publishing Group। পৃষ্ঠা 41–45। আইএসবিএন 9781567505672।
2. 1 2  Sanders-McDonagh 2016।
3. ↑  Guzder, Deena (২০০৯-০৮-১৮)। "The Price of Sexual Torture? US$181/month"। *Thailand: Sex Tourism, Exploited Women*। Pulitzer Center on Crisis Reporting। ২০১৬-০৩-২৮ তারিখে মূল থেকে আর্কাইভ করা। সংগ্রহের তারিখ ২০২১-১২-৩০।
4. ↑  J. F. Gump (২০১২)। *Blame It On Bangkok*। Booksmango। পৃষ্ঠা 161। আইএসবিএন 9786162221378।

আরও পড়া
--------

* লিওন, হারমন। "জীবন একটি ব্যাংকক স্ট্রিপ ক্লাবে একটি পিং-পং বলের মতো" । nthWORD, ইস্যু 2 (বসন্ত/গ্রীষ্ম 2009), পিপি। 29-36, ওয়েব্যাক মেশিনে সংরক্ষণাগারভুক্ত, 25 সেপ্টেম্বর 2009।
* Ollett, Luke (১৯ জুন ২০০৯)। "Impartial account of a ping pong show"। *Our Thursday*। ২ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৬ জানু ২০১৪।
* Brad (৭ মার্চ ২০১৩)। "Super Pussy - Our Night At A Ping Pong Ball Show In Bangkok"। *Guys Who Travel*। সংগ্রহের তারিখ ৬ জানু ২০১৪।
* Sanders-McDonagh, Erin (২০১৬)। *Women and Sex Tourism Landscapes*। Taylor & Francis। আইএসবিএন 9781317601159। 9781317601159
**জন্মচিহ্ন** হল ত্বকে জন্মগত, সৌম্য অনিয়ম যা জন্মের সময় উপস্থিত থাকে বা জন্মের পরপরই দেখা যায়—সাধারণত প্রথম মাসে। এটি ত্বকের যেকোন স্থানে হতে পারে। এগুলি রক্তবাহ, মেলানোসাইট, মসৃণ পেশী, স্নেহ পদার্থ, কেরাটিনোসাইট বা ফাইব্রোব্লাস্টের অতিরিক্ত বৃদ্ধির কারণে ঘটে।

চর্মরোগ বিশেষজ্ঞদের মতে জন্মচিহ্ন দুই প্রকার: 'পিগমেন্টেড জন্মচিহ্ন' ও 'ভাস্কুলার জন্মচিহ্ন'। অতিরিক্ত ত্বকের রঙ্গককোষের কারণে পিগমেন্টেড জন্মচিহ্নগুলো: 'মেলানোসাইটিক নেভাস', 'ক্যাফে আউ লাইট স্পট' এবং 'মঙ্গোলীয় দাগ'। ভাস্কুলার বার্থমার্ক, যাকে লাল জন্ম চিহ্নও বলা হয়, রক্তনালী বৃদ্ধির কারণে হয় এবং এর মধ্যে রয়েছে 'ম্যাকুলার স্পট' (স্যামনপ্যাচ),  'হেম্যানজিওমাস' ও 'পোর্ট-ওয়াইন স্পট'। ১০ জনের মধ্যে ২ জনে একটু বেশি শিশুর ১ বছর বয়সের মধ্যে ভাস্কুলার জন্মচিহ্ন থাকে। বেশ কিছু জন্মচিহ্নের ধরন হল ত্বকের ক্ষতগুলির গ্রুপের অংশ যা নেভি বা নাভি নামে পরিচিত, যেটি ল্যাটিন হল "জন্মচিহ্ন"।

ত্বকের কোষগুলির বিকাশ ও স্থানান্তর নিয়ন্ত্রণকারী কারণগুলির স্থানীয় ভারসাম্যহীনতার ফলে জন্মচিহ্নগুলি ঘটে। উপরন্তু, এটা জানা যায় যে ভাস্কুলার জন্মচিহ্ন বংশগত নয়।

তথ্যসূত্র
---------

1. ↑  *ডোরল্যান্ডের চিকিৎসাশাস্ত্র অভিধানে* "birthmark"
2. 1 2  "Birthmarks"। American Academy of Dermatology। ২০০৯-১১-০৮ তারিখে মূল থেকে আর্কাইভ করা। সংগ্রহের তারিখ ২০১১-০৬-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Birthmarks"। Seattle Children's Hospital and Regional Medical Center। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০০৮-০৮-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Birthmarks via the Cleveland Clinic
* Vascular Birthmarks Foundation
* Birthmarks via MedlinePlus

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জাপান

 |
লিলিয়েসলিফ ফার্মের খড়ের ঘর
**লিলিয়েসলিফ ফার্ম** হলো দক্ষিণ আফ্রিকার উত্তর জোহানেসবার্গের একটি জায়গা, যেটি ১৯৬০-এর দশকে আফ্রিকান ন্যাশনাল কংগ্রেস কর্মীদের জন্য একটি নিরাপদ আশ্রয় হিসাবে ব্যবহারের জন্য সর্বাধিক পরিচিত। ১৯৬৩ সালে, দক্ষিণ আফ্রিকার পুলিশ ফার্মে অভিযান চালিয়ে এক ডজনেরও বেশি এএনসি নেতা ও কর্মীকে গ্রেপ্তার করে, যাদের তখন *রিভোনিয়া ট্রায়াল* এর মাধ্যমে বিচার করা হয়েছিল। বর্ণবৈষম্যের অবসানের পর থেকে এলাকাটি একটি জাদুঘর ও ঐতিহ্যবাহী স্থানে পরিণত হয়েছে।

ইতিহাস
------

ফার্মহাউসটি জোহানেসবার্গের বাইরের শহরতলী রিভোনিয়ায় অবস্থিত। ১৯৬১ সালে, গুপ্ত দক্ষিণ আফ্রিকান কমিউনিস্ট পার্টির সদর দফতর এবং রাজনৈতিক পলাতকদের জন্য একটি নিরাপদ আশ্রয় হিসাবে ব্যবহার করার জন্য সম্পত্তিটি আর্থার গোল্ডরিচ এবং হ্যারল্ড ওলপে কিনেছিলেন। আফ্রিকান ন্যাশনাল কংগ্রেস নেতা নেলসন ম্যান্ডেলার একটি নিরাপদ জায়গা দরকার হলে তিনি সেখানে, খামারে কাজ করার জন্য ভাড়া করা কৃষক ডেভিড মোটসামাই ছদ্মনামে বসবাস করেছিলেন।

১৯৬৩ সালের ১১ জুলাই, নিরাপত্তা পুলিশ ফার্মে অভিযান চালায় এবং আন্ডারগ্রাউন্ডের ১৯ জন সদস্যকে গ্রেপ্তার করে, পরে তাদের অনেককে নাশকতার অভিযোগে অভিযুক্ত করে এবং বিচার করে। পুলিশ দুটি সূত্র থেকে অবস্থান সম্পর্কে জানতে পেরেছিল: জর্জ মেলিস, যিনি রিভোনিয়া ক্যারাভান পার্কের কাছাকাছি থাকতেন, খামার এলাকায় এবং বাইরে বেশ কয়েকটি গাড়ি যেতে দেখেন এবং তার পরিবারকে বলেছিলেন; এবং এএনসির সশস্ত্র শাখা uMkhonto we Sizwe- তে থাকা একজন পুলিশ তথ্যদাতা। উক্ত কর্মীরা নেতাকর্মীরা খড়ের ছাউনি দেওয়া একটি কক্ষে মিটিং করছিল এবং অভিযান দেখে তারা বিস্মিত হয়ে পড়ে। তারা ইতোমধ্যেই অন্য একটি নিরাপদ বাড়িতে যাওয়ার সিদ্ধান্ত নিয়েছিল, ১১ জুলাই ছিল লিলিয়েসলিফে তাদের শেষ বৈঠক।  নেলসন ম্যান্ডেলা ইতোমধ্যেই কারাগারে ছিলেন, বেআইনিভাবে দেশ ছাড়ার জন্য আগের বছর গ্রেপ্তার হয়ে পাঁচ বছরের সাজা ভোগ করছিলেন। পুলিশ অভিযানের সময় একটি কয়লা বাংকারে লুকিয়ে রাখা কিছু নথি খুঁজে পায়, যা ম্যান্ডেলাকে দোষী সাব্যস্ত করে । ফলস্বরূপ, তাকে অভিযুক্ত করা হয়েছিল এবং অন্যদের সাথে বিচারের মুখোমুখি করা হয়েছিল।

১৯৬৩ সালের অক্টোবর থেকে ১৯৬৪ সালের জুন পর্যন্ত চলা এই বিচারটি ম্যান্ডেলা এবং অন্য সাতজনকে দোষী সাব্যস্ত করে যাবজ্জীবন কারাদণ্ডের মাধ্যমে শেষ হয়।

বর্ণবাদের সমাপ্তির পর
---------------------

লিলিয়েসলিফ ফার্মের খামারবাড়িটি এখন জোহানেসবার্গের ধীরে ধীরে ছড়িয়ে পড়া শহরতলির দ্বারা বেষ্টিত রয়েছে, তবে ঐতিহাসিক স্থানটি দর্শকদের জন্য আবার খুলে দেওয়া হয়েছে। দালানগুলিকে তাদের আগের অবস্থায় ফিরিয়ে আনা হয়েছে এবং ভিজ্যুয়াল এবং অডিও-ভিজ্যুয়াল প্রদর্শনীর মাধ্যমে পুলিশের অভিযানের নাটকীয় ঘটনাগুলিকে পুনঃনির্মাণ করা হয়।

তথ্যসূত্র
---------

1. ↑  Goldberg, Denis (২০১৬)। *A Life for Freedom*। University Press of Kentucky। পৃষ্ঠা 86।

আরও জানার জন্য
--------------

* লিলিয়েসলিফ ফার্ম ট্রাস্ট
* রিভোনিয়া ট্রায়াল ১৯৬৩-১৯৬৪ (এসএ ইতিহাস অনলাইন)

বহিঃসংযোগ
---------

* লিলিয়েসলিফ  ওয়েব্যাক মেশিনে আর্কাইভকৃত ২৩ মে ২০২২ তারিখে
খালাসীরা জাহাজে পণ্য বোঝাই করছে
**এফওবি** (ইংরেজি: FOB), "ফ্রি অন বোর্ড",আন্তর্জাতিক বাণিজ্যিক আইনে উল্লেখিত একটি পরিভাষা, যেখানে পণ্য সরবরাহে বিক্রেতার পরিবর্তে ক্রেতা নিজ দায়িত্বে, খরচ, এবং পণ্য পরিবহনের সময়কালীন ঝুঁকি গ্রহণ করে। ইন্টারন্যাশনাল চেম্বার অব কমার্স কর্তৃক প্রকাশিত ইনকোটার্মস ২০১০ অনুসারে, এফওবি শুধুমাত্র অ-কন্টেইনারকৃত সমুদ্র মালবাহী অথবা অন্তর্দেশীয় জলপথ পরিবহন ক্ষেত্রে প্রয়োগ করা যাবে। এফওবি পরিভাষা কখনি মালিকানা নির্ধারণ বা পরিবর্তন করে না। ইনকোটার্মস অনুসারে পণ্যের মালিকানা স্বাধীনভাবে বিদ্যমান থাকে। আন্তর্জাতিক বাণিজ্যে, পণ্যের মালিকানা নির্ধারিত হয় বিল অব লেডিং অথবা চালান অনুসারে।

এফওবি মার্কিন যুক্তরাষ্ট্রেও আধুনিক স্থানীয় পণ্য পরিবহনের নীতিমালার আওতায় পড়ে যেখানে পরিষ্কারভাবে উল্লিখিত, বিক্রেতা পণ্য সরবরাহের ক্ষেত্রে জাহাজযোগে প্রেরণের কোন খরচ বহন করবে না।

ইনকোটার্মস
----------

ইন্টারন্যাশনাল চেম্বার অব কমার্স কর্তৃক প্রকাশিত ইনকোটার্মস ২০১০ অনুসারে, এফওবি শুধুমাত্র সমুদ্র মাল পরিবহনে ব্যবহৃত বা প্রয়োগ হবে এবং শাব্দিক পরিভাষায় "ফ্রি অন বোর্ড", এবং সর্বদা পণ্য বোঝাইয়ের বন্দরের সাথে সংযুক্ত থাকবে।

জেটিতে জাহাজ বোঝাই করা হচ্ছে

উত্তর অ্যামেরিকা
----------------

উত্তর অ্যামেরিকায়, এফওবি বিক্রয় চুক্তির মাধ্যমে লিখিত আকারে নির্ধারিত হয় যেখানে  পণ্যের দায় দায়িত্ব বিক্রেতা হতে ক্রেতার প্রতি হস্তান্তরিত হয়।এফওবি অর্থ ''ফ্রি অন বোর্ড'' সুতরাং পণ্যের পরিবহন বাবদ সংঘটিত হওয়া কোন ব্যয়ভার বিক্রেতা কর্তৃক বহন করা হয়না।

ফ্রেট অন বোর্ড
--------------

কিছু সুত্র দাবী করে, এফওবি অর্থ "ফ্রেট অন বোর্ড"। কিন্তু এটা যুক্তিযুক্ত নয়। ইনকোটার্মস এর কোন সংস্করণেই "ফ্রেট অন বোর্ড" এর কোন প্রকার উল্লেখ নাই, এবং মার্কিন যুক্তরাষ্ট্রের ইউনিফর্ম কমার্শিয়াল কোড এ কোনপ্রকার সংজ্ঞায়িত করা হয়নি। এখানে আরও উল্লেখ্য যে, মার্কিন যুক্তরাষ্ট্রের বিচার ব্যবস্থা "ফ্রেট অন বোর্ড" কোনপ্রকার স্বীকৃত শিল্প পরিভাষা নয়। "ফ্রেট অন বোর্ড" এর ব্যবহার বা প্রয়োগ বিভ্রান্তির সুযোগ তৈরি করতে পারে।

তথ্যসূত্র
---------

1. ↑  "FOB Preamble" (পিডিএফ)। International Chamber of Commerce। ২০০৩-০৪-১৭ তারিখে মূল (PDF) থেকে আর্কাইভ করা। সংগ্রহের তারিখ ২০০৮-১০-০১।
2. ↑  "FOB shipping point definition"। AccountingCoach.com। সংগ্রহের তারিখ ২০১৩-১১-০৭।
3. ↑
4. ↑  UCC
5. ↑  "United States Court of International Trade, Quinn v." (পিডিএফ)। ৭ ফেব্রুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ মার্চ ২০১৭।
**জিঞ্জিবার** (আরবি: زنجبار‎‎ *Zinjibār*) জিঞ্জিবার জেলা  এবং আবয়ান গভর্নোরেট এর রাজধানী এবং দক্ষিণ-মধ্য ইয়েমেনের একটি বন্দর এবং উপকূলবর্তী শহর ।  এটি আবদান ডেল্টায় ওয়াদি বানা এর পাশে অবস্থিত। ১৯৬২ থেকে ১৯৬৭ সাল পর্যন্ত, এটি ফাদলি সুলতানাতের প্রশাসনিক রাজধানী ছিল । যদিও আবাস শুকরার প্রাক্তন রাজকীয় রাজধানী ছিল এটি। ২০০৪ সালের আদমশুমারি হিসেব অনুযায়ী, জিঞ্জিবারের মোট জনসংখ্যা ছিল প্রায় ১৯,৮৭৯ জন স্থায়ী বাসিন্দা। শহরটিতে একটি ছোট সমুদ্রবর্তী সৈকত রিসোর্ট রয়েছে । এবং সাথে মাছ ধরার শিল্পও গড়ে উঠেছে । এই অঞ্চলে উৎপাদন হওয়া কটন (*গসিয়েপিয়াম বারবাডেন* ) বাজারে খুব ভালো বিক্রি হয়।

ইতিহাস
------

জিঞ্জিবার একসময় ফার-ইস্টের সাথে বাণিজ্যের জন্য একটি দীর্ঘমেয়াদী বাণিজ্য কেন্দ্র ছিল।  তবে ১১৬৩ সালে (৫৫৯ হিজরী)  আবদেল নবি আলী মাহদি ইউসুফ এই গুরুত্বপূর্ণ শহরটি পুড়িয়ে  ফেলেন । যদিও পরে ১৫ শতকের দিকে এটি আবার পুনর্নির্মাণ করা হয়েছিল । কিন্তু ১৯ শতকের গোড়ার দিকে একটি উপজাতীয় যুদ্ধে এটি আবার ধ্বংস করা যায় । ফাদলি সুলতান হুসাইন বিন আহমেদ বিন আব্দুল্লাহ এই শহরকে আবার পুনরায় প্রতিষ্ঠিত করেন । এছাড়াও তখন ভারতের পুণে থেকে এই শহরকে বহিষ্কার করা হয়েছিল এবং বিংশ শতাব্দীর প্রথম দিকে শহরকে পুনঃ প্রতিষ্ঠার আদেশ দেওয়া হয়েছিল। সুলতান সালেহ আব্দুল্লাহ বিন হুসাইন বিন আহমদকে ব্রিটিশ শাসনকেরা জিঞ্জিবারে ফেরত পাঠিয়েছিলেন নির্বাসনে । তার ফিরে আসার পর তিনি তার নির্বাসনের সময় এই শহরকে জিঞ্জিবার নামে নামকরণ করেন। 
জিঞ্জিবার নাম ফার্সি সংকলন জাং-বার (زنگبار) থেকে এসেছে, যার অর্থ "অন্ধকারের উপকূল"। জিঞ্জিবার নাম এই একই মূল থেকে এসেছে ।

### ২০১১ সালের বিদ্রোহ

২০১১ সালের মে মাসে, ইয়েমেনের বিদ্রোহের অংশ হিসেবে ২০১১ সালে ইসলামি জঙ্গিরা এই শহরটিকে দখল করে ফেলে ।  পরবর্তীতে ১২ জুন ২০১২ তারিখে, ইয়েমেনের সেনাবাহিনী কর্তৃক জঙ্গিদের বিতারন করা হয়।  একই তারিখে, ১৫ কিলোমিটার বা ৯  মাইল উত্তর দিকে প্রতিবেশী শহর জয়রকেও সরকার বাহিনী কর্তৃক দখল করে নেয় । 

### ২০১৫ সালের বিদ্রোহ

 ২০১৫ সালের মার্চে হিউইটিসের সাথে সংশ্লিষ্ট সৈন্যরা জিঞ্জিবারকে আবার দখল করে নেয়  । ওই সৈন্যদল এবং যোদ্ধাদের সেসময় পরিচালনাকারী নেতা ছিলেন আব্দ রাব্বুর মনসুর হাদি । ইয়েমেন হাদীসের পক্ষে হস্তক্ষেপ করে একটি বহুজাতিক জোটের বিমান হামলার জন্য শহরটি একটি লক্ষ্য হয়ে ওঠে। পরবর্তীতে বিমান হামলা করা হয় শহরটিতে ।

তথ্যসূত্র
---------

1. ↑  Hämäläinen, Pertti (1999) *Yemen* Lonely Planet, Melbourne, Victoria, Australia, page 195, আইএসবিএন ০-৮৬৪৪২-৬০৩-৮
2. ↑  Hämäläinen, Pertti (1999) *Yemen* Lonely Planet, Melbourne, Victoria, Australia, page 230, আইএসবিএন ০-৮৬৪৪২-৬০৩-৮
3. ↑  Dresch, Paul (2000) *A history of modern Yemen* Cambridge University Press, New York, page 121, আইএসবিএন ০-৫২১-৭৯০৯২-১
4. ↑  Lane, A. and Serjeant, R. B. (1948) "Pottery and glass frag- ments from the Aden littoral, with historical notes" *Journal of the Royal Asiatic Society* 1948: pp. 108–133
5. ↑  Arrabyee, Nasser; Kasinoff, Laura (May 29, 2011). "Islamists seize a Yemeni city, stoking fears"*New York Times*; archived by WebCite
6. ↑  Lappin, Yaakov (30 May 2011) "Analysis: Al-Qaida exploiting failed states for sovereignty"*Jerusalem Post*; archived  ওয়েব্যাক মেশিনে আর্কাইভকৃত ২৭ জানুয়ারি ২০১৩ তারিখে by WebCite
7. ↑
8. ↑
9. ↑  "Diplomats and U.N. staff flee Yemen as Houthis target Aden"। *Reuters UK*। ১৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৫।
লন্ডনে ওয়ার্ল্ড নেকেড বাইক রাইড, জুন ২০১৫-এ এক প্রচারাভিযানে অংশগ্রহণকারী। তার স্তনবৃন্ত আঠালো টেপ ক্রস দিয়ে আবৃত এবং তার ধড়ের উপর "ফ্রি দ্য নিপল" লেখা আছে
**ফ্রি দ্য নিপল** হল একটি শীর্ষ স্বাধীনতা প্রচারাভিযান যা ২০১২ সালে একই নামের একটি ২০১৪ চলচ্চিত্রের নির্মাণ পূর্ববর্তী সময় তৈরি হয়েছিল।   প্রচারাভিযানটি মহিলাদের জন্য যৌন বা অশ্লীল বিবেচনা করার সময় জনসমক্ষে পুরুষদের টপলেস দেখাতে অনুমতি দেওয়ার সাধারণ প্রথাকে তুলে ধরে এবং দাবি করে যে এই পার্থক্যটি মহিলাদের প্রতি অন্যায় আচরণ। প্রচারণাটি যুক্তি দেয় যে নারীদের জনসমক্ষে তাদের স্তনবৃন্ত খোলা রাখা আইনত এবং সাংস্কৃতিকভাবে গ্রহণযোগ্য হওয়া উচিত।

আরো দেখুন
---------

* জনসমক্ষে বুকের দুধ খাওয়ানো
* দেশ অনুযায়ী পোশাক আইন
* গো টপলেস দিবস

তথ্যসূত্র
---------

1. ↑  Jenny Kutner (১৬ ডিসেম্বর ২০১৪)। ""Maybe America just needs a big blast of boobies": Lina Esco tells Salon about her topless crusade to free the nipple"। *Salon.com*। সংগ্রহের তারিখ ২০১৫-০৪-০৪।
2. ↑  Esco, Lina (৯ ডিসেম্বর ২০১৩)। "Why I Made a Film Called Free the Nipple and Why I'm Being Censored in America"। *The Huffington Post*। সংগ্রহের তারিখ ২০১৭-০১-১১।

*
**জন্মদানবিরোধ** বা **অ্যান্টি-নাটালিজম** হল একটি দার্শনিক মতবাদ যাতে সংবেদনশীল প্রাণীর জন্ম এবং বংশবৃদ্ধিকে (মানুষ ব্যাতিত অন্য প্রাণী সহ) নৈতিকভাবে ভুল বলে মনে করা হয়: জন্মদানবিরোধের বিরোধী অর্থাৎ প্রতিজন্মদানবিরোধীরা তাই যুক্তি দেয় যে মানুষের সন্তান জন্ম দেয়া থেকে বিরত থাকা উচিত এবং সম্ভবত, অন্যান্য প্রাণীদের প্রজননও বন্ধ করা উচিত। প্রাচীন গ্রীসে "জন্ম গ্রহন না করাই ভাল" এমন কিছু ধারনার উদ্ভব ঘটে বলে ইতিহাস থেকে জানা যায়   জন্মদানবিরোধ শব্দটি ( জন্মবাদ বা প্রো-নেটালিজম শব্দের বিপরীতে) সম্ভবত প্রথমবারের মতো থিওফিল দে গিরাউড তার বই *ল'আর্ট ডি গিলোটিনার লেস প্রোক্রেটার্স: ম্যানিফেস্ট অ্যান্টি-নাটালিস্টে* ব্যবহার করেছিলেন । :৩০১ পাণ্ডিত্যপূর্ণ লেখালেখি ও নানা সাহিত্যকর্মে, জন্মদানবিরোধ এর পক্ষে বিভিন্ন নৈতিক যুক্তি উপস্থাপন করা হয়েছে, সম্ভবত যার মধ্যে সবচেয়ে গুরুত্বপূর্ণটি হল অসাম্যের যুক্তি, যা দক্ষিণ আফ্রিকার দার্শনিক ডেভিড বেনাটার উপস্থাপন করেছিলেন।

তথ্যসূত্র
---------

1. 1 2  Karim Akerma, *Antinatalism: A Handbook*, Neopubli GmbH, 2021. Karim Akerma, *Antinatalismus – Ein Handbuch*, epubli, 2017 (original German extended edition).
2. ↑  K. Coates, *Anti-Natalism: Rejectionist Philosophy from Buddhism to Benatar*, First Edition Design Publisher, 2014.
3. ↑  M. Starzyński, *Antynatalizm. O niemoralności płodzenia dzieci*, Kraków: Towarzystwo Naukowe im. Stanisława Andreskiego, 2020.
4. ↑  Masahiro Morioka (২০২১)। "What Is Antinatalism?: Definition, History, and Categories": 1–39।
5. ↑  Riel, Trine (২০২১)। "Antinatalism: A World Without Us": 144-47।
6. ↑  Tatarkiewicz, Władysław (১৯৭৯)। *O szczęściu*। Państwowe Wydawn. Nauk.। পৃষ্ঠা 420–421। ওসিএলসি 988149572।
**মেলুহার মৃত্যুঞ্জয়ীগণ** হল অমীশ ত্রিপাঠির শিব​-ত্র​য়ী কাহিনীর প্রথম উপন্যাস। কাহিনীটি কাল্পনিক দেশ মেলুহার। এই দেশের বাসিন্দারা কীভাবে শিব নামে এক যাযাবরের হাত থেকে যুদ্ধে রক্ষা পেয়েছিল, তাই নিয়েই গল্প। গল্পের শুরুতে দেখা যায় মেলুহার রাজা দক্ষ নানা উপজাতিকে তার রাজ্যে বাস করার জন্য আমন্ত্রণ জানান। এই উপজাতিগুলির একটি ছিল শিবের উপজাতি। স্বজাতির কিংবদন্তি রক্ষাকর্তা শিব একটি বিষ পান করেছিলেন। তার ফলে তার গলার রং নীল হয়ে গিয়েছিল। এই জন্য তার উপজাতির লোকেরা তাকে নীলকণ্ঠ নাম দেয়। শিব চন্দ্রবংশীদের বিরুদ্ধে যুদ্ধে মেলুহার লোকেদের সাহায্য করবেন বলে সিদ্ধান্ত নেন। চন্দ্রবংশীরা নাগ নামে এক অভিশপ্ত জাতিগোষ্ঠীর সঙ্গে একযোগে যুদ্ধে অবতীর্ণ হল। যদিও তার যাত্রাপথে এবং তারপর যুদ্ধে শিব বুঝতে পারেন, তিনি কী হতে চান আর তার আকাঙ্ক্ষা তাকে কী ভীষণ নিয়তির দিকে ঠেলে দিচ্ছে।

ত্রিপাঠি প্রথমে অমঙ্গলের দর্শন নিয়ে একটি বলে ঠিক করেছিলেন। কিন্তু তার পরিবারের সদস্যরা তাকে বাধা দেন। তখন তিনি হিন্দু দেবতা শিবকে নিয়ে একটি বই লেখার সিদ্ধান্ত নেন। তার গল্পের মূল ভিত্তি যে তত্ত্বটি সেটি হল, সব দেবতাই এক সময়ে মানুষ ছিলেন। মানুষের বেশে তাদের কীর্তিই তাদের দেবতার মতো বিখ্যাত করে তুলেছিল। প্রথম দিকে একের পর এক প্রকাশক বইটি ছাপতে অস্বীকার করেছিল। শেষে ত্রিপাঠী নিজেই বইটি প্রকাশ করবেন বলে ঠিক করেন এবং সেই মর্মে প্রচার অভিযানও চালান। প্রচার অভিযানের অঙ্গ হিসেবে তিনি ইউটিউবে একটি লাইভ-অ্যাকশন ভিডিও আপলোড করেন এবং পাঠক টানার জন্য বইয়ের প্রথম অধ্যায়টি বিনামূল্যে ই-বই আকারে ডাউনলোডের ব্যবস্থা করেন।

২০১০ সালের ফেব্রুয়ারি মাসে বইটি প্রকাশিত হওয়ার পর ব্যাপক বাণিজ্যিক সাফল্য[] পায়। চাহিদার যোগান দিতে বইটি বারবার পুণর্মুদ্রণ করতে হয়। ত্রিপাঠী প্রকাশকও পাল্টান এবং দিল্লিতে বড় করে বই প্রকাশের অনুষ্ঠান করেন। মেলুহার মৃত্যুঞ্জয়ীগণ বইয়ের ১,২৫,০০০-এরও বেশি কপি বিক্রি হয়।[] ২০১০ সালে এই বইটি ছিল সেই বছরের সেরা বেস্ট সেলার বইগুলির একটি।[] সমালোচকেরাও বইটির প্রশংসা করেন। তবে কেউ কেউ গল্পের কোনো কোনো অংশে ত্রিপাঠীর রচনা দুর্বলতার কথাও বলেছেন।[]

তথ্যসূত্র
---------
**ফ্রিকুয়েন্সি সিফট কিয়িং** (ইংরেজি: Frequency-shift keying) এক ধরনের ফ্রিকুয়েন্সি মডুলেশন যেখানে বাহক তরঙ্গের বিচ্ছিন্ন ফ্রিকুয়েন্সির পরিবর্তন ঘটার মাধ্যমে ডিজিটাল তথ্য পাঠানো হয়। সবচেয়ে সোজা ফ্রিকুয়েন্সি সিফট কিয়িং হলো বাইনারী ফ্রিকুয়েন্সি সিফট কিয়িং। বাইনারী ফ্রিকুয়েন্সি সিফট কিয়িং একজোড়া বিচ্ছিন্ন ফ্রিকুয়েন্সি ব্যবহার করে বাইনারী তথ্য পাঠানোর কাজে। যেখানে ১কে বলা হয় মার্ক ফ্রিকুয়েন্সি ও ০-কে বলা হয় স্পেস ফ্রিকুয়েন্সি।

ন্যুনতম সিফট কিয়িং
-------------------

 ফ্রিকুয়েন্সি সিফট কিয়িং-এর একটি উদাহরণ
সংলগ্ন এফ এস কির একটা তরঙ্গগত দক্ষ রূপ হলো ন্যুনতম সিফট কিয়িং বা এম এস কে। এখানে উচ্চতম ও নিম্নতম ফ্রিকুয়েন্সির পার্থক্য বিট রেটের অর্ধেক। ওয়েভ ফর্মটা যা ০ ও ১কে প্রকাশ করে তা বাহকের পিরিয়ডের অর্ধেক। যা সবচেয়ে ছোট এফ এস কে মডুলেশন সূচক এমন ভাবে ঠিক করা হয় যেন ০ ও ১কে প্রকাশ করা তরঙ্গ লম্বাকারে থাকে। এম এস কের একটি রূপ জি এম এস কে যা জিএসএম মোবাইল মানদন্ডে ব্যবহার করা হয়। কলার আইডী ও রিমোট মিটারিং-এ এফ এস কে ব্যবহার করা হয়।

অডিও এফ এস কে
-------------

অডিও ফ্রিকুয়েন্সি সিফট কিয়িং হলো একটা মডুলেশন কৌশল যেখানে ডিজিটাল তথ্য প্রকাশ করা অডিও টোনের ফ্রিকুয়েন্সির পরিবর্তনের মাধ্যমে যা দূরালাপনী ও বেতার যন্ত্রের মাধ্যমে পাঠানো যায়। পাঠিয়ে দেওয়া তথ্য ২টি টোনে প্রকাশ করা হয়, বাইনারী ওয়ানের মাধ্যমে মার্ক ও ০-এর মাধ্যমে প্রকাশ করা হয় স্পেসকে। অডিও ফ্রিকুয়েন্সি সিফট কিয়িং ফ্রিকুয়েন্সি সিফট কিয়িং থেকে ভিন্ন ধরনের কারণ এখানে বেইস ব্যান্ড ফ্রিকুয়েন্সিতে এর মডুলেশন সম্পন্ন করা হয়। রেডিও ফ্রিকুয়েন্সি বাহকে অডিও ফ্রিকুয়েন্সি সিফট কিয়িং -এর মাধ্যমে মডুলেটেড সংকেত ব্যবহার করা হয় যেখানে প্রচলিত কৌশল এফ এম ও এ এম ব্যবহার করা হয়।

বহিঃসংযোগ
---------

* dFSK: Distributed Frequency Shift Keying Modulation in Dense Sensor Networks
**জবই বিল** বা **জবাই বিল** বাংলাদেশের উত্তরাঞ্চলের একটি বৃহৎ বিল। বিলটি নওগাঁ জেলার সাপাহার উপজেলায় অবস্থিত। সরকারি হিসেবে বিলটি ৯৯০ একর বা ৪ বর্গকিলোমিটার এলাকাজুড়ে অবস্থিত। বিলের পাশেই পূনর্ভবা নদী অবস্থিত।

নামকরণ
------

এ বিলের আসল নাম হচ্ছে ডমরইল বিল এবং মাহিল বিল যা ৪নং আইহাই ইউনিয়ানের অন্তর্গত পাহাড়ীপুকুর ব্রিজ দুটিকে পৃথক করেছে। পাহাড়ীপুকুর ব্রিজের উত্তর পার্শ্বে ডমরইল বিল এবং দক্ষিণ পার্শ্বে মাহিল বিল। জবই বিল নামে কোন বিলের অস্তিত্ব ছিল না। জবই বিল নামকরণের একটি কারণ হচ্ছে সাপাহার উপজেলার অধিকাংশ লোক জবই গ্রামের পথ বেয়ে এই ডমরইল বিলে যেতে হয় সেই সূত্র ধরে এই বিলের নাম জবই বলে ডাকে।

অবস্থান
-------

জবই বিল নওগাঁ জেলার সীমান্তবর্তী সাপাহার উপজেলায় অবস্থিত। উপজেলা সদর থেকে ৮ কিলোমিটার দূরে শিরন্টি, গোয়ালা, আইহাই ও পাতাড়ী নামক ৪ টি ইউনিয়নের মধ্য দিয়ে বিলটি প্রবাহিত। আইহাই ইউনিয়ানের পাহাড়ীপুকুর, মংরইল ও মাইলডাঙ্গা গ্রামের মাঝে জবাই বিলের মূল কেন্দ্রবিন্দু। বিলের দক্ষিণ পার্শ্বে পাহাড়ীপুকুর, পশ্চিমে মংরইল, পূর্ব পার্শ্বে মাইলডাঙ্গা।

মৎস্য সম্পদ
-----------

এই ডমরইল বিলে ৯০ এর দশকে বিপুল পরিমানে বিভিন্ন প্রজাতির মাছ পাওয়া যেত এবং শীতকালে বিভিন্ন প্রজাতির পাখি ভিড় জমাতো যা মনোমুগ্ধকর পরিবেশ সৃষ্টি করত। কিন্তু কিছু অসাধু পাখি শিকারির কারণে আজ সে সকল অতিথি পাখি এখন তেমন ভাবে দেখা যায় না। এবং কিছু প্রজাতীর মাছ ও বিলুপ্ত প্রায়। বর্তমানে সরকারি ব্যবস্থাপনায় ডমরইল বিলে ২ টি মাছের অভায় আশ্রম স্থাপন করা হয়েছে। সেটিকে আমরা আঞ্চলিক ভাবে বলে থাকি মাছের কাঠা। এটি উপজেলা মৎস্য অফিস নিয়ন্ত্রণ করে থাকে বর্তমানে সরকার মৎস চাষ করছে।
এই ডমরইল বিলে ৯০ দশকের পূর্বে যখন বিলে হাটু পানি থাকত তখন দিন তারিখ নির্ধারণ করে বিলে মাছ ধরা (বাহান) হতে।

অতিথি পাখির অভয়ারণ্য
---------------------

জবই বিলে অতিথি পাখিদের পর্যাপ্ত খাবার থাকায় প্রতি বছর শীতের মৌসুমে ঝাঁকে ঝাঁকে অতিথি পাখির আগমন ঘটে। রাজহাঁস, শামুকখোল, চাহা, সাদা বক, কক, বালিহাঁস, পাতি সরালীসহ জানা-অজানা বিভিন্ন প্রজাতির পাখি আসে এই বিলে। পাখিদের কিচিরমিচির কলতানে সব সময় মুখরিত থাকে বিল। বিল ছাড়াও পার্শ্ববর্তী পূনর্ভবা নদী এলাকাতে অসংখ্য অতিথির আগমন ঘটে। বিলের ছোট ছোট মাছ, পোকা-মাকড় এবং শামুকই মূলত অতিথি পাখিদের প্রধান খাদ্য।  অতিথি পাখি ছাড়াও সারা বছর দেশি প্রজাতির পাখিরা বসবাস করে।

তথ্যসূত্র
---------

1. 1 2  "সাপাহারের জবাই বিলে অতিথি পাখির কলতান"। *যুগান্তর*। সংগ্রহের তারিখ ২০২০-০৬-১৪।
2. ↑  "বিলে পানি নেই, সেচ সংকটে দেড় হাজার হেক্টর জমির ধান"। *বাংলা ট্রিবিউন*। ২০২০-০৬-১৪ তারিখে মূল থেকে আর্কাইভ করা। সংগ্রহের তারিখ ২০২০-০৬-১৪।
3. ↑  "দৈনিক বগুড়া সংবাদ ( ৮ মে, ২০১৪)"। ১৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৪।
4. 1 2  বাবুল আখতার রানা (১৮ ফেব্রুয়ারি ২০১৯)। "পাখির কলতানে মুখরিত জবাই বিল"। *বাংলাদেশ প্রতিদিন*। সংগ্রহের তারিখ ১৪ জুন ২০২০।
5. ↑  "পরিযায়ী পাখিদের নিরাপদ আশ্রয়স্থল জবাই বিল"। *নওগাঁ দর্পণ*। সংগ্রহের তারিখ ২০২০-০৬-১৪।
6. ↑  "সাপাহারে ঐতিহ্যবাহী জবাই বিল পাখির কলতানে মুখরিত"। *দৈনিক সংগ্রাম*। সংগ্রহের তারিখ ২০২০-০৬-১৪।
7. ↑  "অতিথি পাখির কলতানে মুখরিত নওগাঁর জবাই বিল"। *দৈনিক জাগরণ*। ১৪ ফেব্রুয়ারি ২০১৯। সংগ্রহের তারিখ ১৪ জুন ২০২০।
8. ↑  "অতিথি পাখির কলতানে মুখরিত নওগাঁর জবাই বিল"। *ইত্তেফাক*। ২৭ জানুয়ারী ২০১৯। সংগ্রহের তারিখ ১৪ জুন ২০২০।
**লক্ষ্মী প্রতুরী** হলেন একজন উদ্যোক্তা, তত্ত্বাবধায়ক, বক্তা এবং উপস্থাপক। তিনি নিজেই নিজেকে "লোক সংগ্রাহক" হিসেবে অভিহিত করে থাকেন। তিনি আইএনকে-এর প্রতিষ্ঠাতা ও সিইও। তিনি সরাসরি অনুষ্ঠান এবং ইঙ্কটকস.কম-এর উপস্থাপক এবং তত্তাবধায়ক হিসেবে কাজ করছেন।

লক্ষ্মী আইএনকে-এর সহযোগিতায় সিঙ্গুলারিটিইউ ইন্ডিয়া সম্মেলনের পরিচালক হিসাবেও দায়িত্ব পালন করেছেন। তিনি সিঙ্গুলারিটি বিশ্ববিদ্যালয় কর্তৃক আয়োজিত এশিয়ার প্রথম শীর্ষ সম্মেলনে কাজ করেছেন। তিনি বেশ কয়েকটি পুরস্কার এবং সম্মান অর্জন করার পাশাপাশি ২০১৫ সালে অডি রিটজ পুরস্কার অনুষ্ঠানে "অনুপ্রেরণামূলক আইকন" খেতাব পেয়েছিলেন। অতঃপর তিনি *ফোর্বস ম্যাগাজিনের* ২০১০ সালের "উইমেন টু ওয়াচ ইন এশিয়া" তালিকাতে অন্তর্ভুক্ত ছিলেন। লক্ষ্মী মার্কিন যুক্তরাষ্ট্রে টিইডি সম্মেলন, জার্মানিতে ডিএলডি সম্মেলন এবং যুক্তরাজ্যে ওয়াইআরডির মত সম্মেলনে বক্তব্য পেশ করেছেন।

এর পূর্বে, লক্ষ্মী দুই দশক ধরে মার্কিন যুক্তরাষ্ট্রে প্রযুক্তি, উদ্যোগের মূলধন এবং অলাভজনক শিল্পে কাজ করেছিলেন। তিনি হায়দ্রাবাদ, মুম্বাই, পোর্টল্যান্ড এবং সান ফ্রান্সিসকো বে এরিয়ায় বসবাস করেছেন। তিনি বর্তমানে বেঙ্গালুরু এবং উপসাগরীয় অঞ্চলের মধ্যে সময় কাটাচ্ছেন।

পটভূমি
------

লক্ষ্মী ভারতের বিশাখাপত্তনমে জন্মগ্রহণ করেছেন। তিনি হায়দ্রাবাদের ওসমানিয়া বিশ্ববিদ্যালয়ের অধীনে নিজাম কলেজ থেকে পড়াশোনা করেছিলেন; যেখানে তিনি স্নাতক ডিগ্রি লাভ করেছিলেন। ক্লাসে শিক্ষার্থীদের মধ্যে প্রথম স্থান নিয়ে স্নাতক হওয়ার পাশাপাশি তিনি গণিতে একটি স্বর্ণপদক পেয়েছিলেন। তিনি মুম্বইয়ের ভারতীয় প্রযুক্তিবিদ্যা প্রতিষ্ঠানে যোগ দিতে গিয়েছিলেন। তিনি ভারতের বাজাজ ইনস্টিটিউট থেকে এমবিএ শেষ করেছেন। পরে তিনি ওরেগনের পোর্টল্যান্ড স্টেট বিশ্ববিদ্যালয় থেকে দ্বিতীয় এমবিএ অর্জন করেছিলেন। পড়াশোনার এই কোর্স চলাকালীন, তিনি থিয়েটার আর্টসে মাইনর করেছেন।

কর্মজীবন
--------

লক্ষ্মী মার্কিন যুক্তরাষ্ট্রে ইন্টেল-এ ১২ বছর ধরে অর্থ, বিপণন, ব্যবসায়িক উন্নয়ন এবং কৌশল ক্ষেত্রে কাজ করেছিলেন। তিনি ইন্টেলের সাথে কৌশলগত সম্পর্ক বিকাশের জন্য সফটওয়্যার বিকাশকারী, মিডিয়া সংস্থা এবং কন্টেন্ট সংস্থাগুলোর সাথে কাজ করেছিলেন। তিনি সেই দলেরও অংশ ছিলেন, যেটি ইন্টেলের বিনিয়োগকে আরও বড় প্রযুক্তিতে অন্তর্ভুক্ত করার কাজ শুরু করেছিল; এটি পরবর্তীকালে ইন্টেল ক্যাপিটালে বিবর্তিত হয়েছিল।

অন্যান্য কাজ
------------

লক্ষ্মী ভারতের বেঙ্গালুরুতে ৯৪.৩ এফএম রেডিওর একটি অনুষ্ঠান *টক অ্যাট ১২ উইথ লক্ষ্মী প্রতুরী*-এর উপস্থাপনা করেছেন; এই অনুষ্ঠানে তিনি বিভিন্ন ব্যক্তিবর্গের সাক্ষাৎকার গ্রহণ করেছেন। তিনি *সান ফ্রান্সিসকো ক্রনিকল*, *সান জোসে মার্কারি নিউজ* এবং *মিন্টে* নিবন্ধ প্রকাশ করেছেন। তদুপরি, তিনি জাতীয় পাবলিক রেডিওতে রেডিও অনুষ্ঠানে অবদান রেখেছেন। ২০১৪ সালে ভোগ ইন্ডিয়ার সপ্তম বার্ষিকী সংখ্যায় লক্ষ্মীকে নিয়ে লেখা ছিল, এই সংখ্যাটি নারী ক্ষমতায়নের উপর উৎসর্গীকৃত ছিল।

তথ্যসূত্র
---------

1. ↑  "SingularityU India Summit"।
2. ↑  "The Audi Ritz Icon Awards 2015 dazzle Bengaluru"।
3. ↑  "Women to Watch In Asia"।
***দ্য ড্যানিশ গার্ল*** মার্কিন লেখক ডেভিড এবারশফের একটি উপন্যাস। এটি ২০০০ সালে মার্কিন যুক্তরাষ্ট্রে ভাইকিং প্রেস কর্তৃক এবং অস্ট্রেলিয়ায় অ্যালেন অ্যান্ড আনউইন কর্তৃক প্রকাশিত হয়। এই উপন্যাসটি লিঙ্গ পরিবর্তন সার্জারি করা প্রথম ব্যক্তি লিলি এলবের জীবনের কাল্পনিক চিত্রায়ন। এই উপন্যাস অবলম্বনে *একই নামের একটি চলচ্চিত্র* নির্মাণ করেছেন পরিচালক টম হুপার। চলচ্চিত্রটিতে লিলি এলবের চরিত্রে অভিনয় করেন এডি রেডমেইন এবং তার স্ত্রী গের্দা ভেগেনারের চরিত্রে অভিনয় করেন আলিসিয়া ভিকান্দার।

অনুবাদ
------

উপন্যাসটি দশটির অধিক ভাষায় অনূদিত হয়েছে এবং এর কাগজের মলাট প্রকাশ করেছে পেঙ্গুইন প্রেস।

চলচ্চিত্রে উপযোগকরণ
-------------------

মূল নিবন্ধ: দ্য ড্যানিশ গার্ল (চলচ্চিত্র)
এই উপন্যাস অবলম্বনে এবং ডেনীয় চিত্রশিল্পী লিলি এলবে ও গের্দা ভেগেনারের জীবনী থেকে অনুপ্রাণিত হয়ে *একই নামের একটি চলচ্চিত্র* নির্মিত হয়। চলচ্চিত্রটি পরিচালনা করেন টম হুপার। এতে এলবে চরিত্রে অভিনয় করেন এডি রেডমেইন ও ভেগেনার চরিত্রে অভিনয় করেন আলিসিয়া ভিকান্দার। ঐতিহাসিক ঘটনাবলির ভুল চিত্রায়নের কারণে চলচ্চিত্রটির সমালোচিত হলেও রেডমেইন ও ভিকান্দারের অভিনয় ভূয়সী প্রশংসা অর্জন করে।

মূল্যায়ন
---------

*দ্য নিউ ইয়র্ক টাইমস*-এর বইয়ের পর্যালোচনায় উপন্যাসিক ও সমালোচক জন বার্নহাম শোয়ার্টজ উপন্যাসটিকে "মনোযোগ কাড়ে এমন" অভিহিত করে বলেন, "আশা করি লোকজন *দ্য ড্যানিশ গার্ল* পড়বে। এটি মনোমুগ্ধকর ও মানবিক।" দ্য নিউ ইয়র্ক টাইমসের আরেক সমালোচক রিচার্ড বার্নস্টাইন লিখেন, "মিস্টার এবারশফ আমাদের বলছেন ভালোবাসায় ছোট অন্ধকার শুন্য থাকে। তার বুদ্ধিমত্তা ও বিচক্ষণতার অন্বেষণ তার উপন্যাসটিকে উল্লেখযোগ্য করে তুলেছে।"

পুরস্কার
--------

*দ্য ড্যানিশ গার্ল* আমেরিকান একাডেমি অব আর্টস অ্যান্ড লেটার্স থেকে রোসেনথাল ফাউন্ডেশন পুরস্কার এবং লাম্বডা লিটারেরি পুরস্কার অর্জন করে। এটি ট্রিপট্রি পুরস্কার, নিউ ইয়র্ক পাবলিক লাইব্রেরিস ইয়াং লায়ন্স পুরস্কার, আমেরিকান লাইব্রেরি অ্যাসোসিয়েশন পুরস্কারের ফাইনালিস্ট ছিল, এবং নিউ ইয়র্ক টাইমসের উল্লেখযোগ্য বই ছিল।

তথ্যসূত্র
---------

1. ↑  জন বার্নহাম শোয়ার্টজ, "Metamorphosis," *দ্য নিউ ইয়র্ক টাইমস বই পর্যালোচনা*, February 27, 2000.
2. ↑  "BOOKS OF THE TIMES; Radical Change and Enduring Love"। *দ্য নিউ ইয়র্ক টাইমস*। ১৪ ফেব্রুয়ারি ২০০০। সংগ্রহের তারিখ ২১ নভেম্বর ২০২০।
3. ↑  রিচার্ড বার্নস্টাইন, "'The Danish Girl': Radical Change and Enduring Love," *দ্য নিউ ইয়র্ক টাইমস*, February 14, 2000.

বহিঃসংযোগ
---------

* জীবনী প্রবেশদ্বার
* সাহিত্য প্রবেশদ্বার

* Rosenthal Family Foundation Awards from the American Academy of Arts and Letters
* Lambda Literary Award
* New York Times Notable Books
* Stonewall Book Awards
* New York Public Library Young Lions Award nomination
* Richard Bernstein in *The New York Times* on *The Danish Girl*
* Author's website